naga chaitanya says yuddham with srikanth, sharanam with my family
యుద్ధం శ్రీకాంత్‌తో.. శరణం నా ఫ్యామిలీతో..: నాగ చైతన్య
‘రారండోయ్ వేడుక చూద్దాం’ వంటి డీసెంట్ హిట్ తరవాత అక్కినేని నాగచైతన్య చేసిన సినిమా ‘యుద్ధం శరణం’.
TNN | Updated:
Sep 7, 2017, 05:29PM IST
&lsquo;రారండోయ్ వేడుక చూద్దాం&rsquo; వంటి డీసెంట్ హిట్ తరవాత అక్కినేని నాగచైతన్య చేసిన సినిమా &lsquo;యుద్ధం శరణం&rsquo;. మంచి ఫ్యామిలీ ఎంటర్&zwnj;టైనర్ తరవాత యాక్షన్ థ్రిల్లర్&zwnj;ను ఎంచుకున్నాడు ఈ యంగ్ హీరో. దీనికి తగ్గట్టుగానే ప్రచారం చేస్తున్నారు. యుద్ధం శరణం టూర్ పేరుతో హీరోయిన్ లావణ్య త్రిపాఠితో కలసి తెలుగు రాష్ట్రాల్లో ప్రచారం కూడా నిర్వహించారు. కృష్ణ మరిముత్తు డైరెక్ట్ చేసిన ఈ సినిమా శుక్రవారం ప్రేక్షకుల ముందుకు రాబోతుంది. ఈ సందర్భంగా హీరో నాగచైతన్యతో కాసిన్ని ముచ్చట్లు..
సినిమా ఎలా ఉండబోతుంది?
మొదటిసారి థ్రిల్లర్ జోనర్&zwnj;లో నటిస్తున్నాను. అయితే కేవలం థ్రిల్లర్ మాత్రమే కాకుండా తెలుగు ప్రేక్షకులకు నచ్చే విధంగా ఫ్యామిలీ ఎమోషన్స్, లవ్ ట్రాక్, యాక్షన్ ఇలా అన్ని ఎలిమెంట్స్ ఉంటాయి. స్క్రీన్ ప్లే మాత్రం చాలా థ్రిల్లింగ్&zwnj;గా ఉంటుంది.
Recommended byColombia
ఈ సినిమా ఎలా వర్కవుట్ అయింది?
డైరెక్టర్ కృష్ణ నాకు మంచి స్నేహితుడు. కథ చెప్పగానే బాగా నచ్చింది. గత ఏడాదిగా ఈ సినిమాపై పని చేస్తూనే ఉన్నాం. పక్కా ప్రణాళిక వేసుకొని షూటింగ్ మొదలుపెట్టాం. 60 నుంచి 65 రోజుల్లో షూటింగ్ పూర్తి చేశాం. ప్రీప్రొడక్షన్ పనుల మీద ఎక్కువ సమయం కేటాయించాం.
డైరెక్టర్ మీ ఫ్రెండ్ అని ఛాన్స్ ఇచ్చారా..?
చాలా రోజులుగా నా ఫ్రెండ్&zwnj;తో కలిసి వర్క్ చేయాలనే డ్రీమ్ ఉంది. ఆ అనుభవం ఈ సినిమాతో వచ్చింది. కృష్ణ కూడా నలుగురైదుగురు దర్శకుల దగ్గర పని చేశాడు. రెండు, మూడు కథలు రాసుకున్నాడు. అవి రిజక్ట్ అయ్యాయి. కానీ ఈ కథకు అన్నీ సెట్ అయ్యాయి. సాయి కొర్రపాటి గారు బాగా ప్రోత్సహించారు.
శ్రీకాంత్ రోల్ ఎలా ఉంటుంది?
శ్రీకాంత్ గారు నెగెటివ్ రోల్&zwnj;లో నటించడానికి అంగీకరిస్తారని మొదట ఊహించలేదు. సినిమాకు ఆయన పాత్ర హైలైట్ అవుతుంది. నా పాత్రకు ఆయన మంచి ఎలివేషన్ ఇచ్చారు. ఆయనతో కలిసి వర్క్ చేయడం బాగా అనిపించింది.
సినిమాను ఎక్కువగా రాత్రి పూట షూట్ చేసినట్లున్నారు?
సినిమా మొత్తం ఒక రోజులో అయిపోతుంది. కథకు తగ్గట్లుగా ఎక్కువగా రాత్రి పూట షూట్ చేశాం. సహజంగా ఉండాలనే అలానే చేశాం. నేను సినిమా చూశాను. చాలా కొత్తగా అనిపించింది. ప్రేక్షకులు కూడా అదే ఫీల్ అవుతారు.
మీ పాత్ర ఎలా ఉండబోతుంది?
ఈ సినిమాలో డ్రోన్ అనే గాడ్జెట్ ఉపయోగించాం. సినిమాలో నేనొక డ్రోన్ మేకర్&zwnj;ని. ఆ డ్రోన్&zwnj;ను ఒక క్యారెక్టర్&zwnj;లా డిజైన్ చేశాం. సినిమా మొత్తం ఆ క్యారెక్టర్ నడుస్తుంటుంది. యూత్&zwnj;కు ఈ పాయింట్ బాగా కనెక్ట్ అవుతుంది.
కార్తికేయతో వర్క్ చేయడం ఎలా అనిపించింది?
రాజమౌళి గారబ్బాయి కార్తికేయ లైన్ ప్రొడ్యూసర్&zwnj;గా వర్క్ చేశాడు. ఎవరికి ఏం కావాలో అన్నీ దగ్గరుండి చూసుకున్నాడు. టీంలో మొత్తం 30 ఏళ్లలోపు వాళ్లమే.
యుద్ధం ఎవరితో..? శరణం ఎవరితో..?
యుద్ధం శ్రీకాంత్ గారితో.. శరణం నా ఫ్యామిలీతో..
పెళ్లి సంగతులేంటి?
అక్టోబర్ 6న గోవాలో పెళ్లి ప్లాన్ చేస్తున్నాం. ముందుగా 6న హిందూ సంప్రదాయాల ప్రకారం వివాహం జరిపి, 7న క్రిస్టియన్ సంప్రదాయాల ప్రకారం జరపనున్నాం.
తరవాత ప్రాజెక్ట్స్..?
చందు మొండేటి దర్శకత్వంలో &lsquo;సవ్యసాచి&rsquo; అనే సినిమా చేస్తున్నాను. సెప్టెంబర్ 20న తాతగారి పుట్టినరోజు సందర్భంగా మొదలుపెట్టాలని భావిస్తున్నాం. అది పక్కా కమర్షియల్ సినిమా. ఆ సినిమాలో హీరో పాత్రకు ఎడమ చేయి కంట్రోల్&zwnj;లో ఉండదు. అది ఒక వ్యక్తిలా ఆలోచిస్తుంది. కుడి చేతితో సమానంగా ఎడమ చేతికి కూడా శక్తి ఉంటుంది.
మారుతి దర్శకత్వంలో సినిమా చేస్తున్నారని విన్నాం.. నిజమేనా?
అవును.. మారుతి గారితో ఓ సినిమా కమిట్ అయ్యాను. &lsquo;మహానుభావుడు&rsquo; విడుదలైన తరువాత దాని గురించి డిస్కస్ చేయాలనుకుంటున్నాం. ఇంకా కథ ఫైనల్ అవ్వలేదు.